संस्कार किसे कहते हैं- मानव जीवन को पवित्र, चमत्कारपूर्ण एवं उत्कृष्ट बनाने वाले शास्त्रविहित कुछ अनुष्ठानों को ‘संस्कार’ कहा जाता है। इससे शारीरिक और मानसिक बल की वृद्धि होती है तथा आध्यात्मिक पूर्णता की प्राप्ति होती है। हमारे जीवन के चरम लक्ष्य ‘मोक्ष’ की प्राप्ति भी संस्कारों से सहज हो जाती है। दूसरे शब्दों में, जिस क्रिया से किसी वस्तु को भूषित किया जाये, उसे संस्कार कहते हैं।